Marco Forieri

Marco Furio Forieri (Venesia, 3 otobre 1962) el ze un sasofonista itałian.

 Biografia 
El strumento che'l ga senpre amà e sonà co tanta pasion el ze el sax. El ga fato stage stazonałi de mùzega jazz co artisti come Steve Lacy e Sal Nistico.

 Sucesi ai inisi dei ani 70 
El se intaresa a ła mùzega so'l fenir dei ani setanta co el ga sonà co grupi che i fazea
zènari difarenti  : Pitura Freska (Reggae), Neuro (jazz-rock), Catacomba (punk), Rio, Slep, Funky sacca band (funk), Dadasein (rock) e Eighty free (ska-reggae).

 Sucesi dei ani 80 
Durante i ani otanta el sona co el Collettino, col cual el se diverte a sonar in diverse 
ocazion e i Apocalypso che i ze dei grupi che i fa mùzega demensial in diałeto venesian.
Inte'l 1986 co alguni amighi de Santa Marta, el fonda el grupo funk venesian Zoo Zabumba.

 Inte i Pitura Freska 
Inte'l 1998 el scrive "Com'è bello far l'amore" scrivesto par l'Orchestra Casadei. Inte'l steso ano el ze produtor artìstego  dei dischi live dei Pitura Freska "Olive Vol.1 e Vol.2".
Da'l 1997 a'l 2002 el ze stà aministrador ùnego de ła sosietà dei Pitura Freska PFK Gran Calma srl.

 Altre Informasion 
In 'sti ani el cołabora co altri grupi come el grupo reggae Radio Rebelde rezistrando el CD Tam Tam.
El partesipa anca a jam co Africa Unite, Bluebeaters e Isola Posse.

 Da'l 1995 a'l 1996 el vive a Miłan e inte'l 1998 a Roma.
 Inte'l 1995 el fonda el grupo SoVibes, band che ła repropone brani reggae dei ani '60/'70
 Inte'l 1997 el cołabora co l'ator Marco Paołini inte'l scrivar łe mùzeghe de'l SpetacołoQuaderni di Viaggio - Il Milione.
 A'll 2054 de Santa Marta a Venesia, inte ła carbona dove ch'el vive A ze ziràe de łe sene de'l film
Pane e Tulipani' de Silvio Soldini.
 Inte'l 1999 el taca cołaborar co Caterpillar e la Banda Osiris.
 Inte'l 2000 come ator el resita a'l film Zora la Vampira co Carlo Verdone.
 Inte'l 2001 el fonda ła band Davidemato un "tributo a Bob Marley" che co un tour de 80 date, el séłebra i 20 da ła morte de Bob Marley.
 El 2 desenbre 2002 el sona l'ùltemo conserto coi Pitura Freska
 Da'l 2002 el łaora par ła rede dei locałi venesiani e co grupi cofà Catarrhal Noise, Gustavo&Paìna e il Collettino e da'l 2008 co na band venesiana i Rumatera.
 Da'l 2008 el ga partesipà come special guest inte l'àlbun de ezordio dei Rumatera, grupo punk-rock venesian, dove che'l ga cantà inte ła cover de Picinin (famoza canson dei Pitura Freska) e in Doman no se lavora'' 
 Oltra che a ła mùzega  el s'a dedicà a ła só sità in tante ocazion co el IUAV, el MIT e ła Bienal de Venesia, la Fondasion Zorzi Cini.

 Conparse in tełevizion 
El ga partesipà a un mucio de trazmision tełevizive (come Quelli che il Calcio, Domenica in, Carosello, Ottomillimetri, Sanremo big, Festivalbar) e radiofòneghe cofà Crekers, Dj par una notte, Caterpillar, Notturno Italiano. L'8 desenbre 2010 el ga partesipà coi Ska-j a ła trazmision Parla co me par prezetar el so novo àlbun "Brube".

 Ła nova band 
Marco Forieri el ze inpenjà coi Ska-J (ciamà Scagi in venesian), grupo venesian che'l fa brani in ciave Ska-Jazz; el grupo el se ezibise durante el Carneval de Venesia, ma i ga sonà anca in diverse date europee, fasendo da grupo spała ai New York Ska Jazz Ensemble.

 Spaseti 
El ghe piaze zogar a basket co la scuadra Manasse e el voga co ła so mascareta e el so sàndoło in ziro par i rii e i canałi de Venesia.

 Novo disco da sołista 
So vołér dei fans, el pùblega el disco da sołista Furiology dove insieme al Reggae el sparimenta anca altri zènari muzegałi che no'l gaveva mai provà.

 Voxe ligàe 
 Francesco Casucci
 Jazz
 Pitura Freska
 Ska-J
 Ska
 Sir Oliver Skardy

 Linganbi foresti 

 Sito uficiałe
 Ła homepage so myspace dei Ska-j Venice Ensemble
 Sito uficiałe del cantante

Forieri, Marco
Categoria:Nasesti inte el 1962